അഖിലേഷ് യാദവിന്റെയും മായാവതിയുടെയും മണ്ടത്തരം കാരണമാണ് മോദി വീണ്ടും പ്രധാനമന്ത്രിയായത്: അസദുദ്ദീന് ഒവൈസി സുല്ത്താന്പുര്: സമാജ്വാദി ബഹുജന് സമാജ് പാര്ട്ടികളുടെ നേതൃത്വത്തിന്റെ വിഡ്ഢിത്തം കാരണമാണ് നരേന്ദ്രമോദി രണ്ടാമതും പ്രധാനമന്ത്രി സ്ഥാനത്ത് എത്തിയതെന്ന് എ.ഐ.എം.ഐ.എം പ്രസിഡന്റ് അസദുദ്ദീന് ഒവൈസി. അഖിലേഷ് യാദവിന്റെയും മായാവതിയുടെയും വിഡ്ഢിത്തം കാരണം മോദി രണ്ടാമതും പ്രധാനമന്ത്രിയായി എന്ന് അദ്ദേഹം പറഞ്ഞു. യു.പിയില് നടന്ന പൊതുറാലിയെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം. തെരഞ്ഞെടുപ്പുകളില് വോട്ട് വിഭജിക്കുന്നയാളാണ് ഒവൈസി യെന്ന് കഴിഞ്ഞ ദിവസം അഖിലേഷ് യാദവും മായാവതിയും വിമര്ശിച്ചിരുന്നു. ഇതിനു മറുപടി നല്കുകയായിരുന്നു ഒവൈസി. സുല്ത്താന്പുര് ലോക്സഭ മണ്ഡലത്തില് 2019ല് എ.ഐ.എം.ഐ.എം സ്ഥാനാര്ഥിയെ നിര്ത്താതിരുന്നിട്ടും ബി.ജെ.പി എന്തുകൊണ്ടാണ് ഇവിടെ ജയിച്ചതെന്നും ഒവൈസി ചോദിച്ചു. മോദിയും അമിത് ഷായും കുങ്കുമപ്പാര്ട്ടിക്ക് പിന്തുണയേകാന് നിരവധി യാത്രകള് നടത്തിയിട്ടും ഞങ്ങള് ഹൈദരാബാദില് ബിജെപിയെ പരാജയപ്പെടുത്തി. യുപിയിലെ ന്യൂനപക്ഷ ക്ഷേമത്തിനായി കേന്ദ്രം 116 കോടി രൂപ നല്കിയിരുന്നുവെങ്കിലും അതില് നിന്ന് 10 കോടി മാത്രമാണ് മുഖ്യമന്ത്രി യോഗി ആദിത്യനാഥ് ചെലവഴിച്ചത്. അഖിലേഷ് ഈ വിഷയത്തില് മൗനം പാലിച്ചപ്പോള് ഞാന് വിഷയം പാര്ലമെന്റില് ഉന്നയിച്ചിരുന്നു, ഒവൈസി പറഞ്ഞു. Tags BJP Asaduddin Owaisi Mayawati Akhilesh Yadav shortlink